Ojos del Salado
Ojos del Salado (Latine 'Oculi [fluminis] Salsi') est Andium mons altitudine secundus a maximo (post Aconcaguam), nam 6887 m altus est. In confinio regionis Atacamensis Chiliae et provinciae Catamarcae Argentinae supra sicca deserti Atacamensis loca situs est. Andesitibus et tofis compositus est. Mons ignifer est paene exstinctus; activitas vulcanica minima et rarissima est; sulphur et vaporem aquae evomuit annis 1937, 1956, et 1993. In declivi orientali in cratere prisco lacus situs est, qui orbis terrarum situ altissimus habetur (6390 m supra aequor maris).